Andalan-kitendry (zavamaneno)

Ny andalan-kitendry, amin' ny mozika, sy raha ny marimarina kokoa, amin' ny ôrganôlôjia, dia fitambarana kitendry (lavalava na boribory toy ny bokotra) izay tsindriana amin' ny rantsan-tanana (amin' ny tanana iray na roa) mba hampanenoana ny zavamaneno sasany. Amin' ny sasany amin' izy ireo, amin' ny ôrga indrindraindrindra, dia misy andalan-kitendry manokana izay tsindriana amin' ny alalan' ny tongotra - amin' ity tranga ity, dia andalan-kitendrin-tongora ny anarany.
vignette|Kitendry miendrika bokotra amin' ny angorodao sasany 
Ny kitendry, matetika, dia misy karazany roa (izay miavaka amin' ny lokony amin' ny ankapobeny):

 ny sasany, lava kokoa sy iva kokoa (matetika fotsy na mazava loko), mifanandrify amin' ny maripeo fito amin' ny tohapeo diatônika tsy misy diezy na bemôly (Do na C lehibe; La na A kely nanahary) ao amin' ny ôktava maromaro;
 ny hafa, fohy kokoa sy somary avo kokoa (matetika mainty na matro-doko), manatsofoka eo anelanelan' ny maripeo diatônika ny maripeo dimy novaina amin' ny diezy na bemôly ao amin' ny tohapeo krômatika.

vignette|294x294px|Andalan-kitendrin-tongotra an' ny ôrga lehibe ao amin' ny Katedralin' i Orléans.
Io fandaharana mifandimby amin' ny maripeo diatônika sy ny maripeo krômatika io dia manamora ny fahafahana mahita ny maripeo iray sy ahafahana manome anarana azy io.